[[Fil:Maquina vapor Watt ETSIIM.jpg|thumb| [[James Watt]]s [[dampmaskine]], der udelukkende blev drevet af [[kul]], var en vigtig drivkraft bag [[den industrielle revolution]] i [[Storbritannien]] og resten af verden. Denne opfindelse er en vigtig teknologihistorisk milepæl, der i samspil med [[socialhistorie|socialhistoriske]] processer har påvirket verden enormt.]]
'''Teknologihistorie''' er en underdisciplin af [[historie]]faget, der beskæftiger sig med teknologiens udvikling og dens indflydelse på samfundet fra menneskets forhistorie til i dag. Faget omfatter flere faglige tilgange, der hver lægger sit særlige fokus forskellige steder: ''internalismen'' har et relativt isoleret fokus på de tekniske aspekter af teknologihistorien og underbetoner således den samfundsmæssige kontekst,<ref>{{Cite web |url=http://www.historie.dtu.dk/omos/historiskmetode/internalisme |title=Internalisme - DTU's historie<!-- Bot genereret titel --> |access-date=16. maj 2018 |archive-date=16. maj 2018 |archive-url=https://web.archive.org/web/20180516174549/http://www.historie.dtu.dk/omos/historiskmetode/internalisme |url-status=dead }}</ref> hvorimod ''eksternalismen'' maler "teknologihistorien med brede strøg" og fokuserer på "at fortælle om teknologiens samspil med brede samfundsmæssige, kulturelle og civilisatoriske udviklingstendenser."<ref>{{Cite web |url=http://www.historie.dtu.dk/omos/historiskmetode/eksternalisme |title=Eksternalisme - DTU's historie<!-- Bot genereret titel --> |access-date=17. maj 2018 |archive-date=18. maj 2018 |archive-url=https://web.archive.org/web/20180518054423/http://www.historie.dtu.dk/omos/historiskmetode/eksternalisme |url-status=dead }}</ref> ''Kontekstualismen'' prøver derimod at indtage en middelvej mellem de to andre positioner repræsenterer "en balancegang mellem tekniske detaljer og historiske omstændigheder."<ref>{{Cite web |url=http://www.historie.dtu.dk/omos/historiskmetode/kontekstualisme |title=Kontekstualisme - DTU's historie<!-- Bot genereret titel --> |access-date=16. maj 2018 |archive-date=17. maj 2018 |archive-url=https://web.archive.org/web/20180517005529/http://www.historie.dtu.dk/omos/historiskmetode/kontekstualisme |url-status=dead }}</ref>
Filosofi Psykologi Religion Samfund Historie Videnskab Humaniora Teknologi Teologi